**מועדון ווינX** (באיטלקית: **Winx Club**) היא סדרת טלוויזיה איטלקית בהנפשה ממוחשבת, מסוגת פנטזיה והרפתקאות, אשר נוצרה על ידי איג'יניו סטראפי והופקה על ידי Rainbow S.p.A בשיתוף Rai Ragazzi ובהנפשת Bardel Entertainment. הפקה זו משמשת כאתחול לסדרת טלוויזיה בעלת אותו שם, אשר שודרה בין השנים 2004–2019 וכללה 208 פרקים שהתפרסו על שמונה עונות. הסדרה צפויה להתחיל את שידורה בשנת 2025, כאשר היא חודשה לעונה שנייה שנמצאת בפיתוח.

הפקה
----

### פיתוח

"מועדון ווינX" היא סדרת טלוויזיה שהחלה את שידוריה בשנת 2004, לאחר שפותחה על ידי איג'יניו סטראפי במהלך שנות ה-90 באמצעות חברת ההפקה Rainbow S.p.A שבבעלותו. הסדרה עוקבת אחר נערות-פיות המשתמשות בקסמים על מנת להגן על הממד הקסום מפני כוחות אפלים, כמו כן היא עוסקת ברומנטיקה, התמודדות עם אתגרים, התבגרות וערכים נוספים. לסדרה הופקו שמונה עונות ו-208 פרקים, כאשר העונות האחרונות נועדו לגיל קהל יעד נמוך משל העונות הראשונות. בנוסף לתוכן הטלוויזיוני, הופקו בהשראת הסדרה סרטי קולנוע, המשכים ושלל מוצרים נלווים.

לאחר שידור הפרק האחרון של הסדרה בשנת 2019, הוכרז בספטמבר 2020, במהלך פסגת הרישוי המקוונת ברוסיה, שתופק עונה תשיעית שתחל את שידוריה בשנת 2021 ותסיים בשנת 2022. עוד הוכרז שהפורמט של העונה שונה והיא תכלול 52 פרקים באורך 13 דקות, במקום הפורמט הרגיל הכולל בעונה 26 פרקים באורך 22 דקות. ב-12 בפברואר 2021 פרסם אתר "Imperoland" שהעונה התשיעית נמצאת בעבודה תחת השם "Winx Club Shorts" ("מועדון ווינX קצרים"). ב-11 באפריל 2021 שיתף פרנצ'סקו ארטיבאני "בדיוק סיימתי לכתוב את הסיפור לעונה התשיעית". ביום השני של אירוע "Cartoon Digital" שהתרחש במאי 2021, הוצגה אסטרטגיה שיווקית של Rainbow S.p.A, כאשר היא כללה תמונה של פלורה מתוך העונה. בפסטיבל הסרטים של ונציה שהתרחש בספטמבר 2021, נחשפה תצוגה מקדימה הכוללת תמונה של בלום, פלורה וסטלה כפיות.

באירוע "Brand Licensing Europe" שהתרחש בנובמבר 2021, הוכרז שהעונה התשיעית תשמש כאתחול לסדרה המקורית ושהסלוגן שלה יהיה "!more magical than ever" ("קסום מתמיד!"). עוד באותו אירוע נחשפה תמונה של ששת הפיות בתלבושת אזרחית. באוגוסט 2022 סטראפי שיתף שהאתחול יהיה בהנפשה ממוחשבת והוא יכלול תקציב גבוה מאוד, לכן ככל הנראה יהיה שיתוף פעולה עם חברות מתמחות אחרות שיכסו חלק מהתקציב, בנוסף לחברת ההפקה הראשית - Rainbow S.p.A. עוד הוא ציין שעובדים על פיתוח עונה שנייה לאתחול. בנובמבר 2022 הוכרז שהסדרה תופק בשיתוף Rai Ragazzi שגם ישדר את הסדרה באיטליה, ארץ המקור של הזיכיון.

ביוני 2023, במהלך פסטיבל סרטי האנימציה הבין-לאומי אנסי, נחשפו הפיות בתלבושת אזרחיות חדשות, ללא טקנה, כמו כן פורסמה תמונת קונספט מתוך האתחול בה מוצגת בלום כפיה נלחמת נגד הקוסמים של המעגל השחור, הנבלים הראשיים בעונה הרביעית של סדרת המקור. ביולי 2023, במהלך Ischia Global Fest, נחשפה התמונה של טקנה בתלבושת אזרחית חדשה. בהמשך החודש, במהלך Riminicomix, סטראפי סיפר שנותרה להפקת האתחול כשנה וחצי עד שתגיע לסיומה. במהלך יום הרישוי במילאנו שהתרחש בספטמבר 2023, הוצגו שתי תמונות קונספט חדשות - הראשונה מציגה את בנות ווינX בתלבושת אזרחית יחד עם נערה בעלת משקל עודף שתשמש כדמות חדשה בזיכיון, והשנייה מציגה את בלום, סטלה וליילה כפיות נלחמות מול בנות טריקס ונבל נוסף. בהמשך החודש נודע שהאתחול מונפש על ידי Bardel Entertainment שבבעלות Rainbow S.p.A, אשר הנפיש הפקות נוספות של החברה, ביניהן "44 חתולים" ו"קסם בת הים".

### כתיבה

בינואר 2022 סטראפי שיתף שהאתחול יותאם לגיל קהל היעד שהיה בעונות הראשונות של הסדרה המקורית, לאחר שבעונות המאוחרות שלה גיל קהל היעד ירד. באוגוסט 2022 סטראפי פרסם שעובדים על כתיבת האתחול. בנובמבר 2022 התחייב סטראפי שהאתחול ייסחוף את המעריצים בחזרה אל העולם של ווינX. בהמשך החודש הוא סיפר בריאיון "עבור האתחול מחדש של ווינX אנחנו עושים עבודה רבה במונחים של כתיבה, יחד עם סופרים איטלקים ואמריקאים [חשוב לו שהסדרה תצליח בארצות הברית] כדי למזג את הרגישויות של שתי התרבויות". עוד הוא אמר שקהל היעד של האתחול הוא לבנים ובנות, כמו כן שסגנון הכתיבה יותאם לבני נוער, קהל יעד שמאוד מעניין אותו, "אבל גם מכוון לחזון משותף של כל המשפחה". בנוסף הוא שיתף שהסיפור יהיה "קצת יותר דומה ללייב אקשן".

במרץ 2023 פורסם שעלילת האתחול תהיה חדשה ולא כרימייק לסדרת המקור. בכנס Napoli Comicon שהתרחש במאי 2023, סטראפי סיפר שבאתחול יסופרו סודות גדולים שעדיין לא הופיעו, ושעלילתו תתחיל ממקורות הסאגה "אבל הפורמט, ההנפשה והנושאים יעודכנו". בספטמבר 2023 סיפר סטראפי שמטרת האתחול היא "לספר לבנות של היום איך נוצר מועדון ווינX: רבות מהן לא הצליחו לראות את הסדרה הראשונה, ששודרה לפני 22 שנים וכיום היא לא סטנדרטית, גם מבחינת הפורמט". באוקטובר 2023, במהלך New York Comic Con, סופר שהאתחול מיועד למעריצים המקוריים של סדרת המקור ובמקביל עבור מעריצים חדשים שלא מכירים את הזיכיון.

### דיבוב

בריאיון שנעשה בנובמבר 2023, ציינה פרלה ליברטורי, המדבבת של סטלה בסדרת המקור בשפה האיטלקית, שהיא ושאר צוות המדבבים המקורי ישמחו לחזור לדבב את הדמויות באתחול. 

### שידור

בנובמבר 2021 נחשף על ידי מטאו אוליבטי שהאתחול יחל את שידוריו בתחילת שנת 2023. באוגוסט 2022 נודע שהאתחול יחל את שידורו בשנת 2024, השנה בה מציינים 20 שנה לסדרה המקורית, ולא בשנת 2023. בנובמבר 2022 נודע שהאתחול יחל את שידורו בינואר 2024, ושהוא ישודר במקור באיטליה בערוץ Rai Ragazzi. במרץ 2023 נודע שהאתחול יחל את שידוריו בשנת 2025 ולא בשנת 2024 כפי שתוכנן. בכנס Napoli Comicon שהתרחש במאי 2023, סטראפי שיתף שהסיבה לשינוי שנת השידור היא עיקוב בהפקה שנובע מהסכם שנעשה עם חברה גדולה שמעוניינת להשיק אותו ברחבי העולם בדיבוב ל-40 שפות שונות. בספטמבר 2023 ציין סטראפי ש-"RAI [שבבעלותו ערוץ Rai Ragazzi - שותף להפקת האתחול והערוץ המשדר שלו באיטליה] הוא שותף היסטורי שלנו", אך עם זאת הוא מתכוון למצוא פלטפורמת יעד לאתחול.

מדיה ומוצרים נלווים
-------------------

בתחילת שנת 2023, שנתיים לפני יציאת הסדרה, ביצת קינדר שממותגת לפיה יצאה לרשתות השיווק לקראת הפסחא, כאשר לדמויות שמקבלים בהפתעה יש מודל ופעילויות באפליקציית Applaydu. ביולי 2023, במהלך Giffoni Film Festival, נודע שחברת Rainbow S.p.A נמצאת בשלב משא ומתן עם חברות שישיקו בובות אופנה בהשראת הסדרה. בספטמבר 2023 הכריז סטראפי שלסדרה תהיה תוכנית רישוי שתכלול מוצרים שונים.

הערות שוליים
------------

1. ↑  סטיוארט קלארק, Girls want toons!, באתר TBI Vision‏, 29 בנובמבר 2012
2. ↑  Winx Club season 9 coming in 2021, באתר YouLoveIt.com
3. ↑  אירן רוזיניולי, Winx Club torna in Tv, dal 14 febbraio le prime stagioni su Rai Gulp, באתר Imperoland‏, 12 בפברואר 2021
4. ↑  ג'אנמריה טמרו, Francesco Artibani e l’arte del fumetto popolare, באתר Rivista Studio‏, 11 באפריל 2021
5. ↑  דייוויד אבטסיאני, Building a strong digital presence is essential, say experts at Cartoon Digital, באתר Cineuropa‏, 28 במאי 2021
6. 1 2  All about Winx Club 9 season, באתר YouLoveIt.com
7. 1 2 3  Cover Story: Rainbow-Colorado Film, una sinergia vincente,‏ 30 באוגוסט 2022
8. 1 2 3  ניק ויווארלי, ‘Winx Club’ Creator Shops $100 Million Film After Netflix Canceled ‘Fate: The Winx Saga’ (EXCLUSIVE), באתר וראייטי, 9 בנובמבר 2022
9. ↑  תמונה מתוך הפסטיבל, ברשת החברתית אינסטגרם, 14 ביוני 2023
10. ↑  תמונה שמציגה את האתחול, ברשת החברתית טיקטוק, 12 ביולי 2023
11. ↑  צוות האתר, Rimini, Cartoon club record oggi la chiusura, באתר Corriere Romagna‏, 16 ביולי 2023
12. ↑  ריאיון עם איג'יניו סטראפי, ברשת החברתית פייסבוק, 16 ביולי 2023
13. ↑  פוסט מתוך יום הרישוי במילאנו, ברשת החברתית אינסטגרם, 21 בספטמבר 2023
14. ↑  תמונות הקונספט החדשות שהוצגו במהלך יום הרישוי במילאנו
15. 1 2  אנה קארוגטי, Iginio Straffi on Rainbow Group Investments, באתר TVKIDS‏, 29 בספטמבר 2023
16. ↑  אילריה רווארינו, Le Winx "maggiorenni", Iginio Straffi: Ora sogno un lungometraggio con Helen Mirren nel ruolo della preside, באתר Il Mattino‏, 26 בינואר 2022
17. ↑  פוסט של איג'יניו סטראפי, ברשת החברתית אינסטגרם, 3 בנובמבר 2022
18. ↑  פטרנה רדולוביץ', No one believed in Winx Club, except for its creator, באתר Polygon‏, 7 ביוני 2021
19. 1 2 3  פרנצ'סקה פיירלאוני, Straffi, Per Winx reboot animato e film live action, באתר Agenzia Nazionale Stampa Associata‏, 6 בנובמבר 2022
20. 1 2  ולריה ואנטג'י, Iginio Straffi: «Ecco le mie Winx, come non le avete mai viste», באתר ואניטי פייר, 9 בנובמבר 2022
21. 1 2  רוברטו סנטורי, Iginio Straffi, il Walt Disney italiano che immagina mondi fantastici e li trasforma in business, באתר פורצ'ן, 4 במרץ 2023
22. ↑  ריאיון בכנס "Napoli Comicon 2023" עם איג'יניו סטראפי, ברשת החברתית אינסטגרם, 2 במאי 2023
23. ↑  ג'ון צ'אנלי, Comicon 2023, Iginio Straffi a Napoli: «Il film sulle Winx targato Hollywood», באתר Il Mattino‏, 1 במאי 2023
24. ↑  איירין רוזיניולי, WINX CLUB, CI SONO I PIANI PER UN FILM E PER LA NUOVA STAGIONE DI FATE, באתר Imperoland‏, 8 במאי 2023
25. 1 2  אילריה רברינו, Iginio Straffi, il Re Mida degli schermi: "Così i nuovi Gormiti e le sirene salveranno il mondo (del cinema)", באתר הוליווד ריפורטר, 25 בספטמבר 2023
26. ↑  נדיה ולית, NYCC: Winx Club Reveals More \*Magical\* Surprises, באתר The Pop Insider‏, 15 באוקטובר 2023
27. ↑  ריאיון עם פרלה ליברטורי, ברשת החברתית אינסטגרם, 21 בנובמבר 2023
28. ↑  עלון השוק המורשה, Ключевые тренды российского и мирового лицензионного рынка в период пандемии от Rainbow Group, באתר Вестник лицензионного рынка‏, 8 בנובמבר 2021
29. ↑  ריאיון בכנס "Napoli Comicon 2023" עם איג'יניו סטראפי, ברשת החברתית אינסטגרם, 2 במאי 2023
30. ↑  סקירה של הביצת קינדר, ברשת החברתית אינסטגרם, 11 בפברואר 2023
31. ↑   UNBOXING uova Kinder delle NUOVE Winx! 💖 - 2023, סרטון באתר יוטיוב
32. ↑   Winx Club 9 - 3D Models for Applaydu, סרטון באתר יוטיוב
33. ↑  Uovo di Pasqua Winx 2023: prezzo e dove comprare, באתר Giochi Bambini Ragazzi
34. ↑  Rainbow: Pasqua 2023, באתר Licensing Italia‏, 30 במרץ 2023
35. ↑  פוסט עם מידע חדש מתוך הפסטיבל, ברשת החברתית פייסבוק, 25 ביולי 2023